הנך יפה

הנָך יפה הוא פזמון עברי אשר נכתב, הולחן ובוצע על ידי עידן רייכל ועובד על ידי רייכל בשיתוף עם גלעד שמואלי ומשה קופ. השיר יצא לאור בשנת 2002 כסינגל הרביעי מתוך אלבום הבכורה של הפרויקט של עידן רייכל, "הפרויקט של עידן רייכל".

מילות השיר מעובדות על פי פרק ג' ופרק ד' בספר שיר השירים. זהו אחד משני שירים באלבום שרייכל שר בעצמו, לצד השיר "שושנים עצובות". את רייכל מלווה בשיר זנה אדחנני, מנהל התיאטרון האמהרי "נטלה" בירושלים, שאותו פגש רייכל כאשר עבד על פסקול להצגה בתיאטרון. נגינת התופים בשיר היא למעשה אותה נגינה של השיר "מדברים בשקט".

השיר זכה להצלחה רבה כאשר הגיע למקום ה-15 במצעד הפזמונים העברי של רשת ג' ולמקום ה-16 במצעד הפזמונים העברי של גלגלצ לשנת 2003. כמו כן, הגיע למקום החמישי במצעד שירי עידן רייכל שנערך ב-ynet.

השיר הפך לאחד השירים הפופולריים ביותר בחופות ולאחד משירי האהבה המושמעים ביותר ברדיו הישראלי.

מיקומי שיא

קישורים חיצוניים 

 לדף השיר באתר הספרייה הלאומית

הערות שוליים 

שירי הפרויקט של עידן רייכל
שירי עידן רייכל
שירים בעברית
שירים שנכתבו על ידי עידן רייכל
שירים שהולחנו על ידי עידן רייכל
שירים המבוססים על התנ"ך
שירים על יופי
סינגלים בהוצאת הליקון